CELEX: 31993R2291
Language: sk
Date: 1993-08-13 00:00:00
Title: Nariadenie Komisie (EHS) č. 2291/93 z 13. augusta 1993 o klasifikácii určitého tovaru v kombinovanej nomenklatúre

Dôležité právne oznámenie

|

31993R2291

Úradný vestník L 206 , 18/08/1993 S. 0001 - 0002 Fínske špeciálne vydanie: Kapitola 2 Zväzok 9 S. 0155  Švédske špeciálne vydanie: Kapitola 2 Zväzok 9 S. 0155 

		Nariadenie Komisie (EHS) č. 2291/93z 13. augusta 1993o klasifikácii určitého tovaru v kombinovanej nomenklatúreKOMISIA EURÓPSKYCH SPOLOČENSTIEV,so zreteľom na zmluvu o založení Európskeho hospodárskeho spoločenstva,so zreteľom na nariadenie Rady (EHS) č. 2658/87 [1] o colnej tarife a štatistickej nomenklatúre a o Spoločnom colnom sadzobníku, naposledy zmenené a doplnené nariadením Komisie (EHS) č. 1969/93 [2], najmä na jeho článok 9,keďže na zabezpečenie jednotného uplatňovania kombinovanej nomenklatúry, ktorá je prílohou k uvedenému nariadeniu, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu;keďže nariadenie (EHS) č. 2658/87 ustanovilo všeobecné pravidlá na interpretáciu kombinovanej nomenklatúry a tieto pravidlá sa uplatňujú aj na každú inú nomenklatúru, ktorá je na nej úplne alebo čiastočne založená, alebo ktorá k nej pridáva akékoľvek ďalšie členenie, a ktorá je ustanovená osobitnými ustanoveniami spoločenstva, s cieľom uplatňovať tarifné alebo iné opatrenia vzťahujúce sa na obchod s tovarom;keďže podľa uvedených všeobecných pravidiel sa musí tovar opísaný v 1. stĺpci tabuľky v prílohe k tomuto nariadeniu klasifikovať pod príslušnými kódmi KN uvedenými v 2. stĺpci na základe dôvodov uvedených v 3. stĺpci;keďže je vhodné, aby sa na záväzné informácie o tarifnej klasifikácii tovaru v kombinovanej nomenklatúre, ktoré vydali colné orgány členských štátov a ktoré nie sú v súlade s týmto nariadením mohla oprávnená osoba naďalej odvolávať po dobu troch mesiacov podľa ustanovení článku 6 nariadenia Komisie (EHS) č. 3796/90 [3] v znení nariadenia (EHS) č. 2674/92 [4], ak uzavrela záväznú zmluvu podľa článku 14 ods. 3 písm. a) alebo b) nariadenia Komisie (EHS) č. 1715/90 [5];keďže opatrenia ustanovené v tomto nariadení sú v súlade so stanoviskom Výboru pre nomenklatúru,PRIJALA TOTO NARIADENIE:Článok 1Tovar opísaný v 1. stĺpci tabuľky uvedenej v prílohe sa týmto klasifikuje v rámci kombinovanej nomenklatúry pod príslušnými kódmi KN uvedenými v 2. stĺpci tejto tabuľky.Článok 2Ak oprávnená osoba uzavrela záväznú zmluvu podľa článku 14 ods. 3 písm. a) alebo b) nariadenia (EHS) č. 1715/90, môže sa naďalej po dobu troch mesiacov odvolávať podľa ustanovení článku 6 nariadenia Komisie (EHS) č. 3796/90 na záväzné informácie o tarifnom zatriedení tovaru vydané colnými orgánmi členských štátov, ktoré nie sú v súlade s právami ustanovenými týmto nariadením.Článok 3Toto nariadenie nadobúda účinnosť 21. deň po uverejnení v Úradnom vestníku Európskych spoločenstiev.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 13. augusta 1993Za KomisiuChristiane Scrivenerčlen Komisie[1] Ú. v. ES L 256, 7.9.1987, s. 1.[2] Ú. v. ES L 180, 23.7.1993, s. 9.[3] Ú. v. ES L 365, 28.12.1990, s. 17.[4] Ú. v. ES L 271, 16.9.1992, s. 5.[5] Ú. v. ES L 160, 26.6.1990, s. 1.--------------------------------------------------PRÍLOHAOpis tovaru | Klasifikácia Kód KN | Dôvody |(1) | (2) | (3) |1.Polotekutý výrobok s jogurtovou chuťou vyrobený z fermentovaného mlieka s pridaním marhuľovej dužiny, cukru, stabilizátormi a zahusťovacími látkami (modifikované škroby, pektín a želatína s celkovým obsahom menej než 1,8 % hmotnosti dohromady), s obsahom mliečneho tuku menej než 3 % hmotnosti.Mikroskopické vyšetrenie preukázalo prítomnosť baktérií druhu streptococcus thermopilus a lactobacillus bulgaricus v pomere približne 1:1; tieto baktérie boli usmrtené tepelným ošetrením výrobku ultravysokým zohriatím. | 04039091 | Klasifikácia v súlade so všeobecnými pravidlami 1 a 6 na interpretáciu kombinovanej nomenklatúry a znením kódov KN 0403, 040390 a 04039091. Prítomnosť malých množstiev stabilizátorov a zahusťovadiel nebráni zatriedeniu do položky 0403 (pozri tiež vysvetlivky HS, 4. kapitola: druhý odsek, časť I, oddiel všeobecne). Neprítomnosť živých baktérií bráni zatriedeniu do kódu KN 040310 (pozri tiež vysvetlivky k podpoložkám KN 04031002 až 04031099). |2.Hnedo-béžový prášok získaný valcovým sušením zo zmesi mlieka, srvátky a cukru, s jednotlivými hnedými zrnami, so sklonom vytvárať hrudky, sladký a chutiaci po práškovom mlieku a karamele, s týmito analytickými výsledkami v % hmotnosti: | 04049053 | Klasifikácia je určená ustanoveniami všeobecných pravidiel 1 a 6 na interpretáciu kombinovanej nomenklatúry a znením kódov KN 0404, 040490 a 04049053. |sušina | 97,2 |celkový obsah tuku (mliečneho tuku) | 23,5 |celkový obsah bielkovín (N × 6,38) | 20,4 |sacharóza | 1,8 |laktóza: | 44,6 |kazeín | 17,1 |sladká srvátka (GMP): | prítomnosť zistiteľná |V dôsledku vysokej teploty v priebehu výrobného procesu sú cukry skaramelizované a bielkoviny čiastočne degradované. | | | Tento výrobok napriek čiastočnej degradácii bielkovín a karamelizácii cukrov nestratil vlastnosti prírodného mliečneho produktu v zmysle položky 0404. |--------------------------------------------------